## Zakon o plaćanju doprinosa za mirovinsko i invalidsko osiguranje radnika u 1991. godini

### NN 58/1990 (29.12.1990.), Zakon o plaćanju doprinosa za mirovinsko i invalidsko osiguranje radnika u 1991. godini

# SABOR REPUBLIKE HRVATSKE

Na temelju članka 89. Ustava Republike Hrvatske a u svezi članka 6.
i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o plaćanju doprinosa za mirovinsko i invalidsko osiguranje radnika u 1991. godini

Proglašavam Zakon o plaćanju doprinosa za mirovinsko i invalidsko osiguranje
radnika u 1991. godini kojeg je Sabor Republike Hrvatske donio na sjednicama
Vijeća udruženog rada, Vijeća općina i Društveno-političkog vijeća 27.
prosinca 1990. godine.

Klasa: 011-01/90-02/61

Urbroj: 71-90-1

Zagreb, 29. prosinca 1990.

Predsjednik Republike Hrvatske

**dr. Franjo Tuđman. v. r.**

---

## ZAKON

### o plaćanju doprinosa za mirovinsko i invalidsko osiguranje radnika u 1991. godini

Članak 1.

Puduzeća i druge pravne i fizičke osobe koje isplaćuju osobne dohotke
(poslodavci) plaćaju doprinos za mirovinsko i invalidsko osiguranje na
ukupno obračunate bruto sobne dohotke po stopi od 9,5%. Fizičke osobe koje
primaju osobne dohotke plaćaju doprinos za mirovinsko i invalidsko osiguranje
iz svojeg bruto osobnog dohotka po stopi od 9%. Obveznici uplate doprinosa
iz stavka 1. ovoga članka plaćaju i doprinos na ukupnu obračunate bruto
osobne dohotke radnika koji rade na radnim mjestima na kojima se staž priznaje
u povećanom trajanju u slučaju kada se svakih 12 mjeseci efektivnog rada
računa - kao 18 mjeseci staža osiguranja po stopi od 12,74% - kao 16 mjeseci
staža osiguranja po stopi od 8,18% - kao 15 mjeseci staža osiguranja po
stopi od 5,68% - kao 14 mjeseci staža osiguranja po stopi od 3,53% Obveznici
uplate doprinosa iz stavka 1. ovoga članka plaćaju doprinos za osiguranje
radnika, redovnih učenika i studenata koji obavljaju privremene ili povremene
poslove samo za slučajeve invalidnosti i tjelesnog oštećenja koji su izazvani
povredom na radu ili profesionalnom bolešću (čl 24. Zakona) po stopi od
4,00%. Osiguranici - osobe samostalnih djelatnosti koji su sami obveznici
plaćanja doprinosa za mirovinsko i invalidsko osiguranje plaćaju doprinos
iz svojeg bruto osobnog dohotka po stopi od 18,5%. Osiguranici - osobe
samostalnih djelatnosti koji su sami obveznici plaćanja doprinosa kao i
drugi osiguranici u slučaju kada im se osobni dohodak po važećim propisima
utvrđuje u neto svoti plaćaju duprinos za mirovinsko i invalidsko osiguranje
po stopi od 29,60%.

Članak 2.

Doprinose iz članka 1. ovoga zakona isplatilac osobnog duhotka obračunava
i uplaćuje istodobno s podizanjem gotovine za isplatu osobnih dohodaka.

Članak 3.

Poduzeća za zapošljavanje invalida rada oslobađaju se plaćanja doprinosa
za mirovinsko i invalidsko osiguranje na bruto osobne dohotke invalida
koji su zaposleni i koji se nalaze na prekvalifikaciji ili dokvalifikaciji.

Članak 4.

Ovaj zakon stupa na snagu slijedećeg dana nakon objave u "Narodnim
novinama", a primjenjuje se od 1. siječnja 1991. godine.

Klasa: 140-01/90-01/10

Zagreb, 27 prosinca 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 58/1990-1138